Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: nem terjed ki a megbízó által átadott adatok önálló felhasználására (sőt, az 1995. évi CXIX. törvény „adatfeldolgozás”
Paragraph Index: 1014

nem terjed ki a megbízó által átadott adatok önálló felhasználására (sőt, az 1995. évi CXIX. törvény „adatfeldolgozás” fogalmának meghatározása e tevékenységet kifejezetten leszűkíti az adatkezelést érintő, érdemi döntést nem jelentő technikai feladatok elvégzésére). Ezen túlmenően, a lapkiadó és a posta közötti esetleges „továbbfelhasználási megállapodás” esetén is először a kiadónak kellene beszereznie az előfizetők hozzájárulását adataik más adatkezelő általi, más célra történő felhasználásához, s még két direkt marketing tevékenységet folytató szervezet közötti adatátadásnál is az eredeti adatkezelőnek fel kell hívnia az érintettek figyelmét arra, hogy adataik átadását megtilthatják. Amennyiben a posta az előfizetőknek szóló küldeményekbe más megbízó küldeményeit helyezi el, vagy a lapkiadók által átadott név- és címlista alapján az előfizetők számára más megbízó küldeményeit kézbesíti, e tevékenység meghaladja „az adatkezelést érintő, érdemi döntést nem jelentő technikai feladatok elvégzését”, s jogszerűsége adatvédelmi szempont- 1999/18/II. szám ból az érintettek hozzájárulása, illetve a célhozkötöttség elve alapján ítélhető meg. Tekintettel a posta önálló adatkezelői felelősségére és az adatkezelők közötti adatátadás feltételeire, felhívom szíves figyelmét, hogy az előfizetők hozzájárulásának megszerzése adataik más, megbízott adatkezelő — például a posta — általi kezeléséhez a szóban forgó esetben a lapkiadók feladata, amelynek célszerűen az előfizetői szerződés keretei között tehetnek eleget. Budapest, 1997. december 16. Üdvözlettel: Dr. Majtényi László (745/K/1997) * * * B) KÖZÉRDEK Ű ADATOK NYILVÁNOSSÁGÁVAL, A KUTATÁS SZABADSÁGÁVAL, ILLET ŐLEG AZ INFORMÁCIÓS JOGOK KONFLIKTUSÁVAL KAPCSOLATOS ESETEK A polgári nemzetbiztonsági szolgálatokat irányító tárca nélküli miniszter a magyar—orosz államadósság hasznosítását, valamint a politikai döntéshozók és a gazdasági élet résztvevőinek esetleges összefonódását vizsgáló bizottság elnökének küldött levelének titkosításával kapcsolatos adatvédelmi biztosi vizsgálat megállapításait összegző a j á n l á s I. Az indítvány Harminchét országgyűlési képviselő 1996. december 16-án kelt beadványában adatvédelmi biztosi vizsgálatot kezdeményezett, melyben állásfoglalást kértek a polgári nemzetbiztonsági szolgálatokat irányító tárca nélküli miniszter államtitok minősítési döntése ellen, mely döntéssel Nikolits István tárca nélküli miniszter a vizsgálóbizottság kérdéseire válaszoló levelét a lehetséges leghosszabb időre, 80 évre államtitoknak minősítette. A levelet aláíró képviselők arra hivatkoznak, hogy a bizottság vizsgálódásának célja, hogy fény derüljön arra, vajon történtek-e visszaélések magyar—orosz olajszállítások és az orosz államadósság hasznosítása során, továbbá megállapítható-e az összefonódás a politikai döntéshozók és a gazdasági élet résztvevői között. Az indítványozó országgyűlési képviselők szerint ennek kiderítése alapvető közérdek. Véleményük szerint „A vizsgálóbizottság megállapításait csak akkor tudja nyilvánosságra hozni, ha a birtokába került adatok nem süllyednek el a nemzetbiztonsági levéltárakban több emberöltőnyi időre.” Az indítványozók, miután többségükben nem tagjai a vizsgálóbizottságnak, és így nem is ismerhetik a titkos levél tartalmát, kételyüket fejezik ki abban a tekintetben, hogy a levélben fellelhető adatok államtitokká minősítését az államtitokról és a szolgálati titokról

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes